Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 886/11/8806	Košice, 22.3.2012
EEČ : 2-65-51-2012

U Z N E S E N I E

Trestná vec:	obvinená XXXXX  
Prečin:	neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 17,00 € 
b.	Konkrétny adresát peňažnej sumy určenej na všeobecne prospešné účely: Okresná  prokuratúra XXXXX – okolie  

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Kysak pod spisovou značkou ORP-1335/KY-KS-2011.

Skutková veta: 
dňa 01. 10. 2011 v čase o 14.00 hod. v rodinnom dome v obci XXXXX, Hornádska č. 67/7, svojmu manželovi XXXXX nahádzala jeho osobné veci a šaty do tašiek a vriec, následne mu bez použitia násilia a proti jeho vôli zobrala kľúče od uvedeného domu, kde mu prikázala, že sa má odsťahovať z domu preč, že ho už viacej nebude živiť, na čo XXXXX z dôvodu, aby predišiel násiliu, odišiel bývať k svojim rodičom, kde mu takto jeho manželka XXXXX ako oprávnenej osobe od dňa 01. 10. 2011 do 14. 12. 2011 neoprávnene bránila v užívaní uvedeného rodinného domu, ktorého je on spolumajiteľom, 

Odôvodnenie: 
Uznesením Obvodného oddelenia PZ Kysak  zo dňa 30. 11. 2011  pod sp. zn. ČVS:ORP-1335/KY-KS-2011 ako obvinenú trestne stíha obv. XXXXX  pre prečin neoprávnený zásah do práv k domu, bytu, alebo nebytovému priestoru podľa § 218 ods. 1/ Trestného zákona, za to, že
dňa 01. 10. 2011 v čase o 14.00 hod. v rodinnom dome v obci XXXXX, Hornádska č. 67/7, svojmu manželovi XXXXX nahádzala jeho osobné veci a šaty do tašiek a vriec, následne mu bez použitia násilia a proti jeho vôli zobrala kľúče od uvedeného domu, kde mu prikázala, že sa má odsťahovať z domu preč, že ho už viacej nebude živiť, na čo XXXXX z dôvodu, aby predišiel násiliu, odišiel bývať k svojim rodičom, kde mu takto jeho manželka XXXXX ako oprávnenej osobe od dňa 01. 10. 2011 do 14. 12. 2011 neoprávnene bránila v užívaní uvedeného rodinného domu, ktorého je on spolumajiteľom.Preskúmaním vyšetrovacieho spisu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného zákona.Obvinená XXXXX a poškodený XXXXX dňa 19. 03. 2012 za prítomnosti probačného a mediačného úradníka Okresného súdu XXXXX - okolie uzavreli dohodu o zmieri, v rámci ktorej poškodený nežiada od obvinenej náhradu škody, pretože táto nevznikla.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor